JMT เด้ง 5% รับเข้าคำนวณ “MSCI” ตามคาด โบรกเชียร์ “ซื้อ” เป้า 100 บ.
JMT เด้ง 5% รับเข้าคำนวณ MSCI Global Standard Index ตามคาด อีกทั้งการจัดตั้งบริษัท JV AMC เสร็จเรียบร้อยแล้ว ซึ่งจะเป็นปัจจัยช่วยหนุนธุรกิจในช่วงระยะกลางถึงยาว โบรกเชียร์ “ซื้อ” เป้า 100 บ.
JMT เด้ง 5% รับเข้าคำนวณ MSCI Global Standard Index ตามคาด อีกทั้งการจัดตั้งบริษัท JV AMC เสร็จเรียบร้อยแล้ว ซึ่งจะเป็นปัจจัยช่วยหนุนธุรกิจในช่วงระยะกลางถึงยาว โบรกเชียร์ “ซื้อ” เป้า 100 บ.
17 พ.ค. 2565

ผู้สื่อข่าวรายงานว่าวันนี้ (17 พ.ค. 2565) ราคาหุ้นบริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ณ เวลา 10:18 น. อยู่ที่ระดับ 71.25 บาท เพิ่มขึ้น 3.25 บาท หรือ 4.78% โดยทำจุดสูงสุดที่ 71.25 บาท และทำจุดต่ำสุดที่ 68.50 บาท ด้วยมูลค่าการซื้อขาย 424.42 ล้านบาท

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บริษัทหลักทรัพย์ โนมูระ พัฒนสิน จำกัด (มหาชน) กล่าวว่า บริษัท Morgan Stanley Capital International  หรือ MSCI ประกาศรายชื่อหุ้นชุดใหม่แล้ว จะมีผลการปรับน้ำหนัก วันที่ 31 พ.ค.นี้ โดย MSCI Global Standard Index มีหุ้นไทยเข้าใหม่ 1 บริษัท ได้แก่ JMT คาดมีเม็ดเงินเข้าลงทุนจากกองทุน Passive fund ประมาณ 78 ล้านเหรียญสหรัฐ และ MSCI ยังเลือก JMT เป็น 1 ใน 3 Top Buy ของ MSCI EM ASEAN
นอกจากนี้การจัดตั้งบริษัท JV AMC ที่ร่วมกับธนาคารกสิกรไทย จำกัด (มหาชน) หรือ KBANK ได้ดำเนินการเสร็จเรียบร้อยแล้ว ภายใต้ชื่อ JK Asset Management มีทุนจดทะเบียน จำนวน 200 ล้านบาท ทั้งนี้จะเป็นปัจจัยช่วยหนุนธุรกิจ JMT ในช่วงระยะกลางถึงยาว สำหรับกลยุทธ์หารลงทุน แนะนำ “ซื้อ” JMT ราคาเป้าหมาย 100 บาท